
Par iepirkumu procedūras “Automātiskās ugunsgrēka atklāšanas un trauksmes sistēmas, balss izziņošanas sistēmas apkope un remonts” (ID Nr. RS 2026/42) nolikuma prasībām

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir lūgumu sniegt atbildes uz jautājumiem par iepirkuma procedūras “Automātiskās ugunsgrēka atklāšanas un trauksmes sistēmas, balss izziņošanas sistēmas apkope un remonts” (ID Nr. RS 2026/42) (turpmāk – iepirkuma procedūra) nolikuma prasībām. 

1.jautājums:
Tehniskā specifikācija
5 . AUATS un ABIS regulāro tehnisko apkopi veic saskaņā ar tehniskās apkopes nosacījumiem un, kurus Izpildītājs sastāda, saskaņo un iesniedz Pasūtītājam par katru objektu 10 (desmit) dienu laikā no līguma spēkā stāšanās dienas. Sastādot tehniskās apkopes nosacījumus, Izpildītājam jāievēro Pasūtītāja norādītais tehniskās apkopes periodiskums;
Jautājums
Vai uz doto brīdi Pasūtītāja objektos nav izstrādāts prasībām atbilstošs apkopes reglaments? Ja tāds ir, vai to nav iespējams izmantot, ņemot vērā to, ka no Izpildītāja reglaments nemainās?

1.atbilde:
Pasūtītājs skaidro, ka šobrīd objektos ir spēkā un tiek izmantoti prasībām atbilstoši apkopes reglamenti, ar kuriem Izpildītājs var iepazīties objektos izvietotajos Ugunsaizsardzības sistēmu iedarbošanās gadījumu un bojājumu uzskaites žurnālos.
Vienlaikus, ievērojot Tehniskās specifikācijas prasības, Izpildītājam 10 (desmit) dienu laikā no līguma spēkā stāšanās dienas ir jāizvērtē esošie reglamenti, jāizmanto tie kā pamats tehniskās apkopes nosacījumu sagatavošanai, savstarpēji tos saskaņojot ar Pasūtītāju. Izstrādājot vai precizējot tehniskās apkopes nosacījumus, Izpildītājam jāvadās pēc faktiskās situācijas konkrētajā objektā, spēkā esošo normatīvo aktu un tehnisko prasību ievērošanas, kā arī jāveic nepieciešamie labojumi vai aktualizācija gadījumos, kad objektā ir notikušas izmaiņas.
Tādējādi nav nepieciešams izstrādāt pilnīgi jaunu reglamentu, ja esošais ir aktuāls un atbilst faktiskajiem apstākļiem, tomēr Izpildītājam ir pienākums to pārskatīt, nepieciešamības gadījumā aktualizēt, saskaņot ar Pasūtītāju un iesniegt apstiprināšanai.


2.jautājums:
2) Tehniskā specifikācija
14.11. aizsargājamo telpu (zonu) grafiskā attēlojuma sastādīšanu un atjaunošanu.
Jautājums
Vai šobrīd Pasūtītāja objektos nav izstrādāts prasībām atbilstošs aizsargājamo telpu (zonu) grafiskais attēlojums? Ja tāds ir pieejams, vai būtu iespējams tos izmantot?  

Atbilde:
Pasūtītājs skaidro, ka lielākajā daļā objektu ir izstrādāts aizsargājamo telpu (zonu) grafiskais attēlojums. Attiecīgais Tehniskās specifikācijas noteikums galvenokārt attiecas uz jaunizbūvētām sistēmām vai atjauninājumiem, kas paredz izmaiņu veikšanu grafiskajos attēlojumos.


3.jautājums:
3) Tehniskā specifikācija
14.4. nodrošina saviem spēkiem (trepes, pacēlājus, u.tml.) piekļuvi bojātajiem AUATS, ABIS posmiem (mezgliem) un ierīcēm.
Jautājums
Vai šis punkts attiecas tikai uz apkopes darbiem? Pirms remontdarbu veikšanas nav iespējams  paredzēt pacēlāju un citu specifisku tehniku nepieciešamību.  

Atbilde:
Pasūtītājs skaidro, ka minētais Tehniskās specifikācijas noteikums  attiecas gan uz apkopes darbiem, gan remontdarbiem. Izpildītājs, saņemot informāciju no Pasūtītāja par bojātiem detektoriem vai citām ierīcēm, ierodas objektā, veic apsekošanu, konstatē bojātās ierīces atrašanās vietu un specifiku, tajā skaitā remontdarbu veikšanai nepieciešamos tehniskos līdzekļus. Pēc apsekošanas Izpildītājs ar Pasūtītāju saskaņo remontdarbu veikšanas datumu un laiku un nodrošina remontdarbu veikšanai nepieciešamo aprīkojumu, tostarp trepes, pacēlājus vai citus piekļuves līdzekļus.  Līdz ar to pirms remontdarbu uzsākšanas Izpildītājam ir iespēja veikt objekta apsekošanu un noteikt konkrēto darbu izpildei nepieciešamo tehniku un aprīkojumu.


Iepirkuma komisijas priekšsēdētāja                                                                       Karīna Meiberga	                                      

